## PontVelem Okos Program - GyűjtsVelem

Iskolánk évek óta részt vesz az országos PontVelem Okos Program-ban, amely játékos formában ösztönöz a szelektív hulladékgyűjtésre, a pénzügyi tudatosságra és a fenntartható életmódra, miközben hangsúlyozza az egymást segítő karitatív tevékenységek fontosságát.

A programban a diákok különböző tevékenységekkel pontokat gyűjtenek, amiket beválthatnak különböző tárgyi vagy élmény ajándékokra, illetve jótékony célokra ajánlhatnak fel. Pontot gyűjteni a szelektív hulladékgyűjtéssel-, a program által kínált on-line játékokkal-, illetve a BankVelem pénzügyi oktató programban való aktív részvétellel lehet.

A program egyik fókuszában a **szelektív hulladékgyűjtés** áll, kiemelten a használt elemek, kis akkumulátorok, a használt mobiltelefonok és e-kütyük. A program a gyűjtéssel a diákok környezettudatos magatartását fejleszti cselekvő, gyakorlatias, játékos formában. A gyűjtéssel a diákok úgynevezett gyűjtési pontokhoz jutnak.

A programban folyamatosan elérhetőek különböző **oktató, szórakoztató on-line játékok,** amikkel a résztvevők további pontokat gyűjthetnek.

Az elemek, illetve a használt mobiltelefonok gyűjtése tekintetében

Zsédely Viola 3. osztályos,

Horváth Luca, 4. osztályos, illetve

Kiss Dávid 8. osztályos diákunk jeleskedik.

Gratulálunk nekik, és további tudatosságot kívánunk!

Beinschróth Klára

kapcsolattartó